മുഖ്യമന്ത്രിയുടെ ഓഫീസ് ഇടപെട്ടു വീട് തകര്ന്ന ഉഷാകുമാരിക്ക് നഷ്ടപരിഹാരത്തിന് ഉത്തരവായി റാന്നി: മുഖ്യമന്ത്രിയുടെ ഓഫീസ് ഇടപ്പെട്ടു. മരം കടപുഴകി വീണ് വീട് തകര്ന്ന വലിയകാവ്, ഓലിക്കല് കലായില് ഉഷാകുമാരിക്ക് നഷ്ടപരിഹാരം നല്കാന് പത്തനംതിട്ട കലക്ടര് ഉത്തരവായി.വീടിന്റെ അറ്റകുറ്റപണികള് നടത്തി ചോര്ന്നൊലിക്കാത്ത കൂരയ്ക്ക് കീഴില് ഇരുന്ന് ഉഷാകുമാരിയുടെ മകള് അഞ്ജലിക്കും അഞ്ജനയ്ക്കും ഇനി പഠനം തുടരാം. ടാര്പോളിന് കെട്ടി ഭാഗികമായി മാത്രം ചോര്ച്ച ഒഴിവാക്കിയാണ് ഉഷാകുമാരിയും ഭര്ത്താവ് രാജപ്പനും രണ്ട് മക്കളുമടങ്ങിയ കുടുംബം കഴിഞ്ഞു വന്നത്. നഷ്ടപരിഹാരത്തിനായി റാന്നി താലൂക്ക് ഓഫീസ്, പത്തനംതിട്ട ജില്ലാ കളക്ടറേറ്റ് എന്നിവിടങ്ങളില് പലതവണ കയറി ഇറങ്ങി. എങ്കില്ലം ഫലം ഒന്നും ഉണ്ടായില്ല. പിന്നീടാണ് ഗ്രാമപഞ്ചായത്തംഗം പി.എസ്. സതീഷ് കുമാറിന്റെ സഹായത്തോടെ ഉഷാകുമാരി മുഖ്യമന്ത്രിയുടെ ഓഫീസില് പരാതി നല്കിയത്. കലക്ടറുടെ ഉത്തരവ് ഗ്രാമപഞ്ചായത്തംഗം പി.എസ്.സതീഷ് കുമാര്, ബ്ളോക്ക് പഞ്ചായത്തംഗം എം.എസ്. സുജ ബിനോയി വലിയകാവ് വാര്ഡ് വികസന സമിതി അംഗങ്ങളായ ജോണ് മാന്താനത്ത്, ഇ.ടി. കുഞ്ഞുമോന് എന്നിവര് ചേര്ന്ന് ഉഷാകുമാരിക്ക് കൈമാറി.